Krogryde med mørbrad og peberfrugt på 30 minutter - Madens Verden
Du er her: Aftensmad › Krogryde med mørbrad og peberfrugt på 30 minutter
Krogryde med mørbrad og peberfrugt er en dejlig familieret, der kan laves på en halv times tid. Populær hos både børn og voksne, og den serveres med kogte ris eller en kartoffelmos. Foto: Holger Rørby Madsen, Madensverden.dk.
Krogryde med mørbrad og peberfrugt på 30 minutter
24. maj 2020 Holger Rørby MadsenOpdat.: 24. maj 2020 Print
Krogryde er en lækker opskrift på en klassisk gryderet, der laves med blandt andet mørbrad, bacon, pølser, peberfrugter og en god peberflødesovs.
Opskrift på krogryde
Krogryde med mørbrad og peberfrugt på 30 minutter.
Krogryde er en af de klassiske retter, hvor du næsten kan fornemme den hyggelige og lavloftede krostue omkring dig.
Gryderetten laves af gode og robuste råvarer i form af blandt andet svinemørbrad i tern, bacon og pølser - naturligvis i den lækre peberflødesovs.
Sådan en gryderet, som de fleste kroer burde have på menukortet, for den er god til både børn og voksne.
Men lav den derhjemme, og der er nok til fire personer.
Kalorier: 270
200 gram champignon hvide eller markchampignon
2 mellemstore rødløg grofthakket
1 svinemørbrad skåret ud i tern
1 bouillonterning evt. høns
1 deciliter fløde måske lidt mere
2 peberfrugter røde
3 pølser skåret i 2 cm. tykke skiver
2 spiseskefulde gastrik eller 2 spsk. eddike og lidt sukker
Champignon børstes rene for jord og deles i kvarte. Sauteres godt af i en varm stegegryde, og lægges derefter til side.
Steg så bacontern næsten sprøde i gryden, hvorefter rødløg og hvidløg kommes ved og sauteres med et minut. Lægges også til side.
Den afpudsede mørbrad skæres i grove tern, brunes godt af i smør i gryden. Brun af på alle sider, og drys så paprika over. Kom også godt med frisk timian i.
Tilsæt så hakkede tomater, tomatpasta, vand og bouillon, og lad det simre 5 minutter.
Imens skæres de røde peberfrugter ud i tern, som kommes i gryden sammen med lidt fløde, og koges med i yderligere 5 minutter. Jeg kan godt lide at peberfrugterne i en krogryde har lidt bid - og ikke er kogt helt ud.
Til sidst vendes pølserne i og de skal blot varmes igennem i et par minutter.
Smag til med salt, friskkværnet peber og evt lidt gastrik. Kom også gerne lidt mere timian i.
Den klassiske krogryde med mørbrad, bacon, pølser og peberflødesovs serveres sammen med kogte ris.
Men prøv også med en luftig kartoffelmos til.
Previous Post: « Er der forskel på salt? Her er din saltguide
Next Post: Chicken wings med blue cheese dressing »
Bagestål - guide og alt du skal vide om bagestålet